Titel Reds s'n, maak nie saak wat gebeur | Netwerk24
07 April 2020 17:05
Jurgen KloppFoto: Getty Images
Die Premierliga het Vrydag aangekondig dit lyk nie of daar aan die begin van Mei spel gaan wees nie weens die Covid-19-pandemie en hy kon ook nie sê wanneer nie.
Maandag was daar 'n verslag wat lui dat die Premierliga 'n tentatiewe ooreenkoms met die regering bereik het wat kan meebring dat die seisoen in Junie agter geslote deure voortgesit kan word.
Liverpool is gerieflik met 25 punte voor die verdedigende kampioen Manchester City. Hy moet nog nege wedstryde speel, maar kort net ses punte om die titel vir die eerste keer in 30 jaar te beklink.
Ceferin meen Jurgen Klopp se troepe sal ongeag wat met die huidige veldtog gebeur as die kampioene gekroon word.
"Ek kan nie 'n manier sien hoe Liverpool sonder die titel gelaat kan word nie," het Ceferin aan EkipaSN van Slowenië gesê.
Ek kan nie 'n manier sien hoe Liverpool sonder die titel gelaat kan word nie.
"As die Premierliga hervat, is Liverpool bykans seker van die titel. Dis teoreties nog nie alles verby nie, maar Liverpool staan prakties op die randjie daarvan (om die titel te wen).
"As daar dalk nie weer spel gaan wees nie moet ons steeds 'n manier vind om die finale uitslae te bepaal en die kampioen te verklaar.
"Ek kan nie sien of my 'n scenario voorstel waarin Liverpool nie die kampioen is nie."
"Ek verstaan die ondersteuners sal teleurgesteld wees as dit in 'n leë stadion gebeur of selfs in die liga se kantore, maar ek glo hulle sal op een of ander manier met die titel wegstap." – Reuters